Na podlagi 11., 11.a in 11.b člena ter v zvezi z 11.c in 11.č členom Zakona o železniškem prometu (Uradni list RS, št. 99/15 – uradno prečiščeno besedilo, 30/18 in 82/21) ter tretjega odstavka 2. člena Uredbe o načinu opravljanja obvezne gospodarske javne službe vzdrževanja, obratovanja in obnavljanja javne železniške infrastrukture (Uradni list RS, št. 81/18)

sklepata

Republika Slovenija, zanjo Vlada Republike Slovenije, ki jo po njenem pooblastilu zastopa (Sklep Vlade Republike Slovenije št. 37500-1/2022/3 z dne 31. 3. 2022) Ljiljana Herga, direktorica Direkcije Republike Slovenije za infrastrukturo, Tržaška cesta 19, 1000 Ljubljana, (v nadaljnjem besedilu: Naročnik)

Identifikacijska številka za DDV: SI75827735

in

Družba Slovenske železnice - Infrastruktura, družba za upravljanje in vzdrževanje železniške infrastrukture ter vodenje železniškega prometa, d. o. o., Kolodvorska ulica 11, 1000 Ljubljana, ki jo zastopa direktor Matjaž Kranjc, (v nadaljnjem besedilu: Upravljavec)

Identifikacijska številka za DDV: SI94995737

A N E K S ŠT. 4

k Pogodbi o opravljanju storitev upravljavca javne železniške infrastrukture za obdobje od 1. 1. 2021 do 31. 12. 2030

Št. naročnika: …………………

1. člen

(uvodne ugotovitve)

1. Pogodbeni stranki uvodoma ugotavljata, da:

* sta dne 11. 6. 2021 sklenili Pogodbo o opravljanju storitev upravljavca javne železniške infrastrukture (v nadaljnjem besedilu: pogodba), dne 9. 7. 2021 aneks št. 1 k pogodbi, dne   
  21. 10. 2021 aneks št. 2 k pogodbi ter dne 2. 12. 2021 aneks št. 3 k pogodbi;
* je začel 14. 4. 2021 veljati Zakon o spremembah in dopolnitvah zakona o železniškem prometu (Uradni list RS, št. 54/21; v nadaljnjem besedilu: ZZelP-L);
* je na podlagi drugega odstavka 12. člena Pravilnika o pravilni rabi fitofarmacevtskih sredstev (Uradni list RS, št. 71/14 in 28/18) z dnem 1. 4. 2021 prepovedana uporaba herbicidov na javnih površinah, vključno z objekti gospodarske javne infrastrukture (kot so ceste in železnice);
* sta pogodbeni stranki na podlagi petega odstavka 14. člena pogodbe dolžni prilagoditi letno dinamiko višine finančnih sredstev iz Priloge 7, upravljavec pa v skladu s tem tudi letni cenik, s katerim določi novo stroškovno ceno v skladu s 14. členom te pogodbe;
* je Upravljavec na podlagi drugega odstavka 17. člena pogodbe Naročniku predložil ponudbe za opravljanje nalog OGJS iz Priloge 4 k pogodbi in ponudbo za opravljanje nalog gospodarjenja z JŽI in druge naloge iz Priloge 5 k pogodbi;
* so sestavni del ponudb tudi ceniki, ki jih Naročnik potrjuje s tem aneksom.

1. Pogodbeni stranki sta sporazumni, da se pogodba, vključno z aneksi iz prve alineje prejšnjega odstavka, na podlagi tega aneksa razlaga v skladu z ZZelP-L in da se v primeru nasprotja med besedilom pogodbe in ZZelP-L neposredno uporabljajo določbe ZZelP-L.
2. Pogodbeni stranki v skladu s 17. členom pogodbe s sklenitvijo tega aneksa določata okvirno pogodbeno vrednost in obseg izvajanja storitev Upravljavca po pogodbi, ki bodo predvidoma opravljene v obdobju od 1. 1. do 31. 12. 2022, ter predvideno sestavo plačil oziroma sredstev, ki se dodelijo za financiranje storitev v tem obdobju.
3. Pogodbeni stranki sta sporazumni, da se v šestem odstavku 14. člena pogodbe vrednost   
   4.500.000,00 evra letno (brez DDV) nadomesti z vrednostjo 5.000.000,00 evra letno (brez DDV).

OKVIRNA POGODBENA VREDNOST IN OBSEG STORITEV

UPRAVLJAVCA JAVNE ŽELEZNIŠKE INFRASTRUKTURE

**I. Financiranje izvajanja nalog OGJS**

2. člen

(opravljanje nalog OGJS)

Nadomestilo za opravljanje nalog OGJS je za obdobje od 1. 1. do 31. 12. 2022 ovrednoteno v višini 151.573.940,00 evra.

3. člen

(nadomestilo za OGJS vzdrževanje JŽI)

(1) Nadomestilo za opravljanje nalog vzdrževanja JŽI iz točke I Priloge 1 k pogodbi, je za obdobje od 1. 1. do 31. 12. 2022 ovrednoteno v višini 84.100.000,00 evra.

(2) Za financiranje vzdrževalnih del na JŽI, opravljenih v obdobju od 1. 1. do 31. 12. 2022, se namenjajo proračunska sredstva v višini 63.954.336,36 evra. Manjkajoča sredstva v višini 20.145.663,64 evra se zagotavljajo iz uporabnine.

(3) Opravljanje vzdrževalnih del na JŽI je za obdobje od 1. 1. do 31. 12. 2022 ovrednoteno v ponudbi Upravljavca št. P-RV-88-2/2021 z dne 24. 2. 2022 (37502-10/2021/10) v višini 94.100.000,00 evra. Ponudba upravljavca vključuje stroške investicij iz petega odstavka 14. člena pogodbe v višini   
6.100.000,00 evra. V vrednost ponudbe so vključeni predvideni stroški košnje trave in druge vegetacije kot alternativa kemičnemu zatiranju rastja iz tretje alineje prvega odstavka 1. člena tega aneksa v višini 10.000.000,00 evra.

(4) Naročnik je omenjeno ponudbo Upravljavca za obdobje od 1. 1. do 31. 12. 2022 potrdil v višini 84.100.000,00 evrov, saj je ministrstvo, pristojno za kmetijstvo, gozdarstvo in prehrano z dopisom št. U3433-9/2019/9, z dne 24.11.2021, Upravljavca seznanilo o predvideni spremembi pravilnika iz tretje alineje prvega odstavka 1. člena tega aneksa. Predvidene stroške, ki bi v povezavi z načrtovanimi aktivnostmi in spremembo pravilnika nastali Upravljavcu, bosta pogodbeni stranki uredili z aneksom k pogodbi.

4. člen

(nadomestilo za OGJS obratovanje JŽI)

(1) Nadomestilo za opravljanje nalog obratovanja JŽI iz točke II Priloge 1 k pogodbi je za obdobje od 1. 1. do 31. 12. 2022 ovrednoteno v tem aneksu v višini 37.690.700,00 evra. Za financiranje storitev, opravljenih v obdobju od 1. 1. do 31. 12. 2022, se namenjajo proračunska sredstva v višini   
37.690.700,00 evra.

(2) Opravljanje OGJS obratovanja železniškega prometa na JŽI je za obdobje od 1. 1. do 31. 12. 2022 ovrednoteno v ponudbi Upravljavca št. P-OBR-91/2021 z dne 27. 10. 2021 (37502-10/2021/5 z dne 4. 11. 2021) v višini 37.690.700,00 evra.

(3) Naročnik je omenjeno ponudbo Upravljavca za obdobje od 1. 1. do 31. 12. 2022 potrdil v višini 37.690.700,00 evra.

5. člen

(nadomestilo za OGJS obnavljanje JŽI)

(1) Nadomestilo za opravljanje nalog obnavljanja JŽI (v nadaljnjem besedilu: obnove) iz točke III Priloge 1 k pogodbi je za obdobje od 1. 1. do 31. 12. 2022 ovrednoteno v višini 24.300.000,00 evra.

(2) Za financiranje obnov, opravljenih v obdobju od 1. 1. do 31. 12. 2022, se namenjajo proračunska sredstva v višini 23.341.225,00 evra. Manjkajoča sredstva v višini 958.775,00 evra se zagotavljajo iz uporabnine.

(3) Opravljanje obnov je za obdobje od 1. 1. do 31. 12. 2022 ovrednoteno v ponudbi Upravljavca  
 št. P-OBN-89-2/2021 z dne 24. 2. 2022 (37502-10/2021/10) v višini 24.300.000,00 evra.

(4) Naročnik je omenjeno ponudbo Upravljavca za obdobje od 1. 1. do 31. 12. 2022 potrdil v višini 24.300.000,00 evra.

**II. Financiranje izvajanja nalog gospodarjenja z JŽI in drugih nalog upravljavca**

6. člen

(nadomestilo za opravljanje nalog gospodarjenja z JŽI in drugih nalog upravljavca)

(1) Opravljanje nalog gospodarjenja z JŽI in drugih nalog upravljavca iz Priloge 2 k pogodbi je za obdobje od 1. 1. do 31. 12. 2022 ovrednoteno v višini 5.483.240,00 evra. Za financiranje teh storitev, opravljenih v obdobju od 1. 1. do 31. 12. 2022 se namenjajo proračunska sredstva v višini 3.778.032,27 evra. Manjkajoča sredstva v višini 1.705.207,73 evra se zagotavljajo iz uporabnine.

(2) Opravljanje nalog gospodarjenja z JŽI je za obdobje od 1. 1. do 31. 12. 2022 ovrednoteno v ponudbi Upravljavca št. P-GOSP-90-3/2021 z dne 24. 2. 2022 (37502-10/2021/10) v višini 5.483.240,00 evra.

(3) Naročnik je omenjeno ponudbo Upravljavca za obdobje od 1. 1. do 31. 12. 2022 potrdil v višini 5.483.240,00 evra.

7. člen

Sestavni del tega aneksa so ponudbe in ceniki.

8. člen

Naročnik plačuje Upravljavcu opravljene storitve na način in pod pogoji, ki jih določa Priloga 6 k pogodbi.

9. člen

Ta aneks je sestavljen v šestih enakih izvodih, od katerih prejme vsaka pogodbena stranka tri izvode.

10. člen

Za vsa ostala vprašanja izvajanja pogodbenega razmerja, ki s tem aneksom niso urejena, se uporabljajo določila pogodbe.

11. člen

Ta aneks začne veljati z dnem, ko ga podpišejo zastopniki pogodbenih strank, uporablja pa se od 1. 1. 2022.

|  |  |
| --- | --- |
| Upravljavec: | Naročnik: |
| SŽ - Infrastruktura, d. o. o. | Vlada Republike Slovenije  po pooblastilu |
| Matjaž Kranjc  direktor | Ljiljana Herga  direktorica  Direkcija Republike Slovenije za infrastrukturo |
| Podpisano, dne: | Podpisano, dne: |